CELEX: 22020D0385
Language: fi
Date: 2020-02-24 00:00:00
Title: AKT–EU-suurlähettiläskomitean päätös N:o 1/2020, annettu 24 päivänä helmikuuta 2020, maataloutta ja maaseutua koskevan yhteistyön teknisen keskuksen hallintoneuvoston jäsenten ja johtajan nimittämisestä [2020/385]

9.3.2020   
               
               
                  FI
               
               
                  Euroopan unionin virallinen lehti
               
               
                  L 72/26
               
            
         AKT–EU-SUURLÄHETTILÄSKOMITEAN PÄÄTÖS N:o 1/2020,
         annettu 24 päivänä helmikuuta 2020,
         maataloutta ja maaseutua koskevan yhteistyön teknisen keskuksen hallintoneuvoston jäsenten ja johtajan nimittämisestä [2020/385]
         AKT–EU-SUURLÄHETTILÄSKOMITEA, joka
         ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1) ja erityisesti sen liitteessä III olevan 2 artiklan 5 kohdan,
         ottaa huomioon maatalouden ja maaseudun yhteistyön teknisen keskuksen perussäännöistä 7 päivänä marraskuuta 2013 annetun AKT–EU-suurlähettiläskomitean päätöksen N:o 5/2013 (2) ja erityisesti sen liitteessä olevan 5 artiklan 4 kohdan ja 7 artiklan 1 kohdan,
         sekä katsoo seuraavaa:
         
                     (1)
                  
                  
                     Maatalouden ja maaseudun yhteistyön teknisen keskuksen perussääntöjen 5 artiklan 4 kohdan mukaisesti AKT–EU-suurlähettiläskomitea nimittää hallintoneuvoston jäsenet itse vahvistamiensa menettelyjen mukaisesti enintään viiden vuoden toimikaudeksi, jonka puolivälissä tehdään arviointi.
                  
               
                     (2)
                  
                  
                     Maatalouden ja maaseudun yhteistyön teknisen keskuksen perussääntöjen 7 artiklan 1 kohdan mukaisesti AKT–EU-suurlähettiläskomitea nimittää johtajan hallintoneuvoston ehdotuksesta enintään viiden vuoden toimikaudeksi.
                  
               
                     (3)
                  
                  
                     AKT–EU-kumppanuussopimuksen 95 artiklan 1 kohdan mukaisesti sopimuksen voimassaolo päättyy 29 päivänä helmikuuta 2020.
                  
               
                     (4)
                  
                  
                     Maatalouden ja maaseudun yhteistyön teknisen keskuksen hallintoneuvoston jäsenten nimittämisestä 17 päivänä joulukuuta 2018 annetun AKT–EU-suurlähettiläskomitean päätöksen N:o 5/2018 (3) mukaisesti hallintoneuvoston jäsenten toimikausi päättyy 29 päivänä helmikuuta 2020.
                  
               
                     (5)
                  
                  
                     Maatalouden ja maaseudun yhteistyön teknisen keskuksen johtajan nimityksen uusimisesta 23 päivänä lokakuuta 2014 annetun AKT–EU-suurlähettiläskomitean päätöksen N:o 3/2014 (4) mukaisesti johtajan toimikausi päättyy 29 päivänä helmikuuta 2020.
                  
               
                     (6)
                  
                  
                     AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä 17 päivänä joulukuuta 2019 annetun AKT-EU-suurlähettiläskomitean päätöksen N:o 3/2019 (5) mukaisesti AKT–EU-kumppanuussopimuksen määräysten soveltamista jatketaan 31 päivään joulukuuta 2020 asti tai kunnes unionin ja AKT-valtioiden välinen uusi sopimus tulee voimaan tai uuden sopimuksen väliaikainen soveltaminen alkaa, sen mukaan, kumpi ajankohdista on aikaisempi. Sen vuoksi maatalouden ja maaseudun yhteistyön teknisen keskuksen hallintoneuvoston jäsenet olisi nimitettävä uudelleen ja maatalouden ja maaseudun yhteistyön teknisen keskuksen uusi johtaja olisi nimitettävä 31 päivään joulukuuta 2020 saakka.
                  
               
                     (7)
                  
                  
                     Hallintoneuvosto antoi 10 päivänä tammikuuta 2020 suosituksen ja sen jälkeen 6 päivänä helmikuuta 2020 lausunnon maatalouden ja maaseudun yhteistyön teknisen keskuksen johtajan nimittämisestä 1 päivänä maaliskuuta alkavaksi ja 31 päivänä joulukuuta 2020 päättyväksi kaudeksi,
                  
               ON PÄÄTTÄNYT SEURAAVAA:
         
            1 artikla
            Rajoittamatta myöhempiä päätöksiä, joita AKT–EU-suurlähettiläskomitea saattaa toimivaltansa puitteissa joutua tekemään, seuraavat henkilöt nimitetään uudelleen maatalouden ja maaseudun yhteistyön teknisen keskuksen hallintoneuvoston jäseniksi 31 päivään joulukuuta 2020 saakka:
            
                        —
                     
                     
                        Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        Boitshoko NTSHABELE, ja
                     
                  
                        —
                     
                     
                        Frederike PRAASTERINK.
                     
                  
         
            2 artikla
            Rajoittamatta myöhempiä päätöksiä, joita AKT–EU-suurlähettiläskomitea saattaa toimivaltansa puitteissa joutua tekemään, seuraava henkilö nimitetään maatalouden ja maaseudun yhteistyön teknisen keskuksen johtajaksi 1 päivän maaliskuuta 2020 ja 31 päivän joulukuuta 2020 väliseksi ajaksi:
            
                        —
                     
                     
                        Ibrahim Dominic KHADAR.
                     
                  
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 24 päivänä helmikuuta 2020.
            
               
                  AKT–EU-suurlähettiläskomitean puolesta
               
               
                  Puheenjohtaja
               
               Irena ANDRASSY
            
         
         
            (1)  EYVL L 317, 15.12.2000, s. 3.
         
            (2)  EUVL L 309, 19.11.2013, s. 50.
         
            (3)  EUVL L 8, 10.1.2019, s. 36.
         
            (4)  EUVL L 332, 19.11.2014, s. 49.
         
            (5)  EUVL L 1, 3.1.2020, s. 3.